Mia Sara Shauki

Mia Sara Shauki Afdlin Shauki (lahir 12 Oktober 1999) ialah seorang pelakon dan model wanita Malaysia dan anak sulung pelakon Afdlin Shauki. Beliau terkenal dengan watak sebagai Alissa Rose dalam siri Disney Channel Asia Wizards of Warna Walk, adaptasi Malaysia siri Wizards of Waverly Place.

Kehidupan awal 
Mia Sara Shauki dilahirkan pada 12 Oktober 1999 di Kuala Lumpur, dan merupakan anak sulung daripada tiga beradik. Bapanya, Afdlin Shauki ialah seorang pelakon, penyanyi dan pengarah. Datuknya, Monggoh Orow ialah seorang ahli politik dan bekas Ahli Parlimen Tuaran, Sabah. Mia berketurunan Melayu-Kadazan-Dusun-Yunani.

Mia belajar di Cempaka International Ladies' College pada usia 14 tahun. Semasa belajar di kolej itu, beliau mula menunjukkan minat terhadap seni persembahan, dan menghadiri penerbitan pecah panggung tahunan sekolah, seperti The Wedding Singer dan Legally Blonde: The Musical. Pada tahun 2015, Mia belajar untuk Program Diploma International Baccalaureate di Cempaka, namun tercicir sebelum menamatkan kursus pengajian pada 2016. Pada tahun berikutnya, beliau menghadiri kursus Pengasasan dalam Seni di Pusat Matrikulasi HELP. Beliau kini mengambil diploma kursus lakonan dalam talian di Royal Central School of Speech & Drama.

Kerjaya 
Mia Sara memulakan kerjaya sebagai pelakon kanak-kanak dalam filem Buli (2004) arahan bapanya, sebagai anak kecil. Pada tahun 2009, Mia melakonkan watak Miasara kecil dalam filem Papadom juga arahan bapanya. Sejak itu, beliau banyak diberikan peranan kecil dalam filem-filem arahan Afdlin termasuk Misteri Jalan Lama (2011), Pontianak vs Orang Minyak (2012) dan Papadom 2 (2013); sebaik menginjak usia remaja. Beliau juga menumpukan perhatian terhadap projek teater di sekolah.

Pada tahun 2019, Mia melakonkan watak sebagai Tammy dalam filem seram komedi bebas, Space Ninjas. Beliau membuat penampilan muzik video pertamanya menerusi muzik video lagu "Caramel Cream" nyanyian kumpulan Midnight Fusic.

Mia mula mencuri perhatian menerusi watak Alissa Rose D'Cruz lakonannya dalam siri Disney Channel Asia Wizards of Warna Walk (2019), adaptasi Malaysia dari siri Wizards of Waverly Place. Beliau kemudian membuat penampilan TV Singapura pertamanya menerusi episod rintisan siri TV Mediacorp, Raksasa (2020). 

Mia bakal menjayakan peranan pembantu dalam filem drama komedi muzikal Baik Punya Ah Long, bersama Zizan Razak, Johan Raja Lawak, dan Liyana Jasmay. Beliau juga bakal menjayakan peranan utama dalam filem terbitan Kuman Pictures, Ceroboh.

Beliau mendapat kejayaan meluas menerusi watak Alia lakonannya dalam Histeria The Series yang disiarkan di Astro Citra. Ia turut dibintangi oleh Sharifah Aryana, Amelia Christie dan Serra Kamal serta menampilkan pelakon asal filem Histeria, Liyana Jasmay.

Filemografi

Filem

Drama

Televisyen

Pentas

Muzik video

Rujukan

Pautan luar 
 

Kelahiran 1999
Orang hidup
Orang Malaysia berketurunan Melayu
Orang Malaysia berketurunan Kadazandusun
Orang Malaysia berketurunan Yunani
Muslim Malaysia
Orang dari Kuala Lumpur
Pelakon wanita Malaysia
Pelakon televisyen Malaysia
Pelakon filem Malaysia
Pelakon kanak-kanak Malaysia
Peragawati Malaysia